CELEX: C2005/315/15
Language: da
Date: 2005-12-10 00:00:00
Title: Sag C-335/05: Anmodning om præjudiciel afgørelse forelagt ved kendelse afsagt den  24. august 2005  af Finanzgericht Köln i sagen Rizeni Letoveho Provozu UR SP mod Bundesamt für Finanzen

10.12.2005   
            
            
               DA
            
            
               Den Europæiske Unions Tidende
            
            
               C 315/8
            
         Anmodning om præjudiciel afgørelse forelagt ved kendelse afsagt den 24. august 2005 af Finanzgericht Köln i sagen Rizeni Letoveho Provozu UR SP mod Bundesamt für Finanzen
   (Sag C-335/05)
   (2005/C 315/15)
   Processprog: tysk
   Ved kendelse afsagt den 24. august 2005, indgået til Domstolens Justitskontor den 15. september 2005, har Finanzgericht Köln i sagen Rizeni Letoveho Provozu UR SP mod Bundesamt für Finanzen forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal artikel 2, stk. 2, i Rådets trettende direktiv af 17. november 1986 om harmonisering af medlemsstaternes lovgivning om omsætningsafgifter (direktiv 86/560/EØF) (1) fortolkes indskrænkende, således at medlemsstaternes mulighed for i henhold til denne bestemmelse at gøre tilbagebetaling af merværdiafgift betinget af, at tredjelande yder tilsvarende fordele med hensyn til omsætningsafgifter, ikke gælder med hensyn til stater, der som kontraherende parter i General Agreement on Trade in Services — GATS-overenskomsten — (BGBl. II 1994, s. 1473, på s. 1643) kan påberåbe sig denne overenskomsts mestbegunstigelsesklausul (artikel II, stk. 1, i GATS)?
   
      (1)  EFT L 326, s. 40.